Diari Oficial de la Generalitat Valenciana


Sumari del DOGV 3910, del 04-01-2001 (2000/10012)

RESOLUCIÓ de 6 de novembre de 2000, de la Direcció General d'Indústria i Energia, per la qual es declara en concret d'utilitat pública la línia elèctrica a 132 kV, quàdruple circuit, E.S. la Punta – L/Font de Sant Lluís-Grau.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/10433


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 6 de novembre de 2000, de la Direcció General d'Indústria i Energia, per la qual es declara en concret d'utilitat pública la línia elèctrica a 132 kV, quàdruple circuit, E.S. la Punta - L/Font de Sant Lluís-Grau. [2000/S10245]
  
Vist l'expedient incoat pel Servei Territorial d'Indústria i Energia de València, a instància d'Iberdrola, SA, relatiu a la sol·licitud de declaració d'utilitat pública en concret de la línia elèctrica a 132 kV, quàdruple circuit, E.S. la Punta-L/Font de Sant Lluís-Grau.
  
Vist que durant el període d'informació pública a què fou sotmesa la sol·licitud s'han tramés els següents al·legacions i informes que, en síntesi, exposen:
  
- Associació de veïns La Unificadora:
  
Falta d'informació respecte a l'expedient de la línia elèctrica i de la subestació de transformació elèctrica, les diferents qualificacions urbanístiques del sòl, les xicotetes distàncies respecte a edificacions i horts de la subestació i línia, i la incidència sobre la salut de les persones dels camps electromagnètics. Així mateix es manifesta la imprecisió del pla del traçat.
  
- Sr. Ramón Chornet Belenguer:
  
Ineficàcia de la resolució del director general d'Indústria i Energia sobre la línia per no rebre cap comunicació de l'acord, falta de documentació en l'expedient, sol·licita la invalidesa del procediment, publicació de l'anunci en forma correcta i suspensió de l'expropiació impugnada.
  
- Associació d'afectats i afectades per patologies en edificis i construccions:
  
Incidència sobre la salut de les persones dels camps electromagnètics.
  
Vist que traslladades les al·legacions a Iberdrola aquesta ha presentat escrits en els quals exposa consideracions respecte d'això que, en síntesi, fan referència:
  
A la relació d'actes administratius dictats sobre la línia elèctrica, al fet que la consideració existent sobre l'ús del sòl ha decaigut com a conseqüència del pla especial modificador del Pla General d'Ordenació Urbana de València. Desenvolupament de la zona d'activitats logística (ZAL) del port de València i que els projectes de la subestació de transformació i de la línia elèctrica han sigut tramitats en expedients distints. També es manifesta que en el projecte aprovat es compleixen cada una de les prescripcions que, com distàncies mínimes als edificis, es troben taxades pel Reglament de Línies Elèctriques Aèries d'Alta Tensió, i que la documentació gràfica que hi ha en el projecte d'execució està d'acord amb allò que s'ha establit en l'article 6 de l'esmentat reglament, i que el perímetre de les finques afectades coincideix amb els plans cadastrals que hi ha en el registre públic de la Gerència Territorial del Cadastre de València.
  
Respecte de la incidència dels camps electromagnètics sobre la salut de les persones, Iberdrola aporta informe relatiu a estudis, recomanacions d'exposició i comentaris de diferents organismes internacionals de reconegut prestigi en la matèria i conclou que no es pot afirmar que els camps electromagnètics de 50 Hz existents al nostre entorn comporten una amenaça per a la salut.
  
Vist que la línia elèctrica a 132 kV, quàdruple circuit, E.S. la Punta-L/Font de Sant Lluís-Grau va ser autoritzada administrativament, aprovat el seu projecte d'execució i declarada en concret la utilitat pública segons Resolució de la Direcció General d'Indústria i Energia de 19 d'abril de 2000 i que el que se sol·licita en aquest expedient és la declaració d'utilitat pública, després de la tramitació prèvia i els efectes derivats de la Llei 54/1997, de 27 de novembre, del Sector Elèctric.
  
Atés que les al·legacions presentades relatives a la subestació de transformació, qualificació urbanística, plans, publicació de l'anteriorment esmentada resolució, distància de la instal·lació elèctrica a edificacions i incidència sobre la salut de les persones dels camps electromagnètics constitueixen aspectes propis de l'expedient d'autorització administrativa de la línia i aprovació del projecte d'execució resolt mitjançant Resolució d'aquesta Direcció General de 19 de abril de 2000.
  
Atés que encara que l'objecte d'aquesta resolució és el pronunciament sobre la utilitat pública de la línia i no sobre les seues característiques tècniques, qualificació urbanística, distàncies a edificacions i efectes dels camps electromagnètics associats, en relació amb aquest últim aspecte és necessari acudir a la reglamentació vigent en matèria d'instal·lacions elèctriques, en concret, al Reglament de Línies Elèctriques Aèries d'Alta Tensió que estableix les distàncies mínimes a edificacions que han de ser respectades, i que en el present expedient consta certificació en aquest sentit per part de tècnic competent.
  
Atés que la sol·licitud de declaració d'utilitat pública ha seguit la tramitació establida en la Llei 54/1997, de 27 de novembre, del Sector Elèctric.
  
Atés que la finalitat que es persegueix amb l'establiment de la línia es la millora del subministrament d'energia elèctrica a la zona.
  
Aquesta Direcció General, resol:
  
Declarar en concret la utilitat pública de la línia elèctrica a 132 kV, quàdruple circuit, E.S. la Punta-L/Font de Sant Lluís-Grau als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i drets afectats que s'indiquen:
  
La present resolució no és definitiva en via administrativa i contra ella podrà interposar-se recurs d'alçada en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.